
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1080 

31 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Τομέων στο Τμήμα Δασολογίας και Διαχείρι¬ 
σης Περιβάλλοντος και Φυσικών Πόρων του Δ.Π.Θ. 1 
Σύσταση και λειτουργία Εκκλησιαστικού Ιδρύματος 


υπό την επωνυμία «ΕΚΚΛΗΣΙΑΣΤΙΚΟΝ ΚΕΝΤΡΟΝ 

ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ». 2 

Συμπληρωματική κήρυξη περιβάλλοντος χώρου του 
Μεγάλου Τεμένους (Τέμενος Μεζά ή Τζαμί Ισκε- 

ντέρ Μπέη) στα Γιαννιτσά Ν. Πέλλας. 3 

Χαρακτηρισμός I. Ν. Ευαγγελισμού στο δήμο Αμφίσσης 
της επαρχίας Παρνασσίδος του νομού Φωκίδος ως 
κτιρίου χρήζοντας ειδικής κρατικής προστασίας.... 4 

Κήρυξη I. Ν. Αγ. Γεωργίου οικ. Κ. Δόλων κοινΔόλων δή¬ 
μου Αβίας, Ν. Μεσσηνίας, ως ιστορικού διατηρητέ¬ 
ου μνημείου. 5 

Κήρυξη Παλιού Μύλου ιδιοκτησίας Γιαννόπουλου Δ. 

Δ. Νεοχωρίου, Δήμου Μελιγαλά επαρχίας Μεσσή¬ 
νης, Ν. Μεσσηνίας, ως ιστορικού διατηρητέου μνη¬ 
μείου. 6 

Κήρυξη I. Ν. Αγίου Φιλίππου στην οδό Αδριανού 19 
στην Πλάκα δήμου Αθηναίων, ως κτηρίου χρήζο¬ 
ντας ειδικής κρατικής προστασίας. 7 

Κήρυξη Ιερών ναών Αγ. Νικολάου του δήμου Σπερχει- 
άδος Ν. Φθιώτιδος, ως ιστορικών διατηρητέων μνη¬ 
μείων. 8 

Σύσταση Νομικού Προσώπου με την επωνυμία « ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 

(ΚΑΠΗ)» Δήμου Αιθήκων. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Βεργιώτη Νίκη του Δημητρί- 

ου. 10 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μπάρκα Αθανασία του Κων¬ 
σταντίνου. 11 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον ΤΖΑΝΗ Κωνσταντίνο του 
Αθανασίου. 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ. 42046/5551/21.6.2000 
απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 13 


Διόρθωση σφάλματος στην απόφαση χαρακτηρι¬ 
σμού ως ιστορικού διατηρητέου μνημείου του 
κτηρίου στην οδό Λεωνίδου 71 στη Σπάρτη Λακω¬ 
νίας. 14 


ΑΠΟΦΑΣΕΙ Σ 

Αριθ. Β1/437 (1) 

Σύσταση Τομέων στο Τμήμα Δασολογίας και Διαχεί¬ 
ρισης Περιβάλλοντος και Φυσικών Πόρων του 
Δ.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 6παρ. 4 του Ν. 1268/82 όπως συμπλη¬ 
ρώθηκε με το άρθρο 48 παρ. Ιε’τουΝ. 1404/83 και 

2. Του άρθρου 29 Α' του Ν. 1558/85, όπως αυτό προ¬ 
στέθηκε με το άρθρο 27 του Ν. 2081/92 (Α' 154) και τρο¬ 
ποποιήθηκε με το άρθρο 1 παρ. 2 (α) του Ν. 2469/97 (Α' 
38). 

3. Τη γνώμη της Προσωρινής Γενικής Συνέλευσης του 
Τμήματος Δασολογίας και Διαχείρισης Περιβάλλοντος 
και Φυσικών Πόρων του Δημοκρίτειου Πανεπιστημίου 
Θράκης (συνεδρίαση αριθμ. 3/23.5.2000). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Δημοκρίτειου Πανεπιστημίου Θράκης, αποφα¬ 
σίζουμε: 

Συνιστώνται στο Τ μήμα Δασολογίας και Διαχείρισης Πε¬ 
ριβάλλοντος και Φυσικών Πόρωντου Δημοκρίτειου Πανε¬ 
πιστημίου Θράκης οι ακόλουθοι πέντε (5) τομείς με το 
αντίστοιχο γνωστικό αντικείμενο: 

Α. Τομέας Οικολογίας, Προστασίας περιβάλλοντος και 
Δασικής Παραγωγής 

Καλύπτει το γνωστικό αντικείμενο της γενικής και Δασι¬ 
κής Οικολογίας, της Δασοκομίας, της Δασικής Εδαφολο¬ 
γίας, της Δασικής Γενετικής και Βελτίωσης Δασικών Φυ¬ 
τών, της Υλωρικής (Προστασίας του δάσους), της Δασι¬ 
κής Βοτανικής και Γεωβοτανικής, της Προστασίας της 
Φύσης και Διαμόρφωσης Φυσικού Τοπίου. 

Β. Τομέας Λιβαδοπονίας και Θηραματοπονίας 

Καλύπτει το γνωστικό αντικείμενο της Διαχείρισης των 
Δασικών Βοσκοτόπων, της θηραματοπονίας και Ιχθυοκο- 
μίας των ορεινών Υδάτων 

Γ. Τομέας Διαχείρισης και Ανάπτυξης Φυσικών Πό¬ 
ρων 

Καλύπτει το γνωστικό αντικείμενο της Δασικής Βιομε¬ 
τρίας, της Δασικής Διαχειριστικής, της Δασικής Αεροφω¬ 
τογραφίας και Τηλεπισκόπισης, της Δασικής Πολιτικής, 
της Δασικής Οικονομικής, της Δασικής Πληροφορικής, 
της Δασικής Εκτιμητικής και Λογιστικής, του Δασικού Δι¬ 
καίου και των Δασικών Εφαρμογών. 

Δ. Τομέας Δασοτεχνικών και Υδρονομικών Έργων 

Καλύπτει το γνωστικό αντικείμενο της Διευθέτησης 
Ορεινών Υδάτων και υδρολογικού Χειρισμού Λεκανών 
Απορροής, των Δασικών κατασκευών, της Δασικής Οδο¬ 
ποιίας και Δασικών Μεταφορών, της Τοπογραφίας και 
του Δασικού κτηματολογίου. 

Ε. Τομέας Συγκομιδής και Τεχνολογίας Δασικών Προϊό¬ 
ντων 

Καλύπτει το γνωστικό αντικείμενο της Συγκομιδής των 
Δασικών Προϊόντων, των Ιδιοτήτων του Ξύλου, της Χημι¬ 
κής και Μηχανικής Κατεργασίας του Ξύλου και των Προϊ¬ 
όντων του και της Λειτουργίας Βιομηχανιών Ξύλου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 10 Αυγούστου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ.3131 (2) 

Σύσταση και λειτουργία Εκκλησιαστικού Ιδρύματος υπό 
την επωνυμία «ΕΚΚΛΗΣΙΑΣΤΙΚΟΝ ΚΕΝΤΡΟΝ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΛΑΓΚΑΔΑ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιερός Μητροπόλεως Λαγκαδά. 

4. Την υπ’ αριθμ. 91/14.3.2000 Πρότασιντου Σεβασμιω- 
τάτου Μητροπολίτου Λαγκαδά Σπυρίδωνος. 

5. Την από 25.4.2000 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

6. Την από 28.6.2000 Απόφασιν Αυτής, αποφασίζει: 

Συνιστά εις την Ιερά Μητρόπολιν Λαγκαδά Εκκλη¬ 
σιαστικόν Ίδρυμα υπό την επωνυμίαν: «ΕΚΚΛΗΣΙΑΣΤΙ¬ 
ΚΟΝ ΠΟΛΙΤΙΣΜΙΚΟΝ ΚΕΝΤΡΟΝ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΛΑΓΚΑΔΑ», το οποίον θα λειτουργεί με την 
μορφήν Νομικού Προσώπου Ιδιωτικού Δικαίου και θα 
εδρεύει εις την πόλιν του Λαγκαδά. Η οργάνωσις, διοί- 
κησις, διαχείρισις και λειτουργία του Ιδρύματος τού¬ 
του θα διέπεται από τας διατάξεις του επομένου Κα¬ 
νονισμού: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΛΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΟΝ ΠΟΛΙΤΙΣΜΙΚΟΝ ΚΕΝΤΡΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΛΑΓΚΑΔΑ» 

Άρθρο 1 

ΣΥΣΤΑΣΗ - ΕΠΩΝΥΜΙΑ - ΕΔΡΑ 

Στην περιφέρεια της Ιεράς Μητροπόλεως Λαγκαδά και 
υπό την πνευματική εποπτεία αυτής συνιστάται Εκκλη¬ 
σιαστικό Ίδρυμα, λειτουργούν ως Νομικό Πρόσωπο 
Ιδιωτικού Δικαίου (Ν.Π.Ι.Δ.), μη κερδοσκοπικού χαρα- 
κτήρος, υπό την επωνυμία «ΕΚΚΛΗΣΙΑΣΤΙΚΟΝ ΠΟΛΙ¬ 
ΤΙΣΜΙΚΟΝ ΚΕΝΤΡΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΛΑ¬ 
ΓΚΑΔΑ», το οποίο θα διέπεται υπό του παρόντος Κανο¬ 
νισμού. Έδρα του Ιδρύματος θα είναι η πόλη του 
Λαγκαδά. Το Ίδρυμα θα στεγάζεται στο ισόγειο του κτι¬ 
ρίου όπου στεγάζεται η Ιερά Μητρόπολη Λαγκαδά, το 
οποίον ευρίσκεται επί της οδού 27ης Οκτωβρίου αρ. 1 
στην πόλη του Λαγκαδά. 

Άρθρο 2 

ΣΚΟΠΟΙ 

Σκοποίτου Ιδρύματος είναι: α) η συμβολή στην πληρέ¬ 
στερη και αρτιότερη ποιμαντική, κοινωνική, ιεραποστο¬ 
λική, κατηχητική και πνευματική διακονία της Ιεράς Μη¬ 
τροπόλεως στο πλαίσιο της Ορθοδόξου Πίστεως, Πα- 
ραδόσεως και Διδασκαλίας, β) η προσέγγιση, ιδιαίτερα 
των νέων, στην Ορθόδοξη πίστη και ζωή και η καλλιέρ¬ 
γεια και ανάπτυξη του Ορθοδόξου φρονήματος, γ) η πα¬ 
ροχή στους νέους ψυχαγωγίας ποιότητας προς την κα¬ 
τεύθυνση της ορθής αξιοποίησης του ελεύθερου χρό¬ 
νου τους. 

Άρθρο 3 

ΜΕΣΑ ΓΙΑ ΤΗΝ ΕΠΙΤΕΥΞΗ ΤΩΝ ΣΚΟΠΩΝ 

1. Η αξιοποίηση του ανθρωπίνου πνευματικού δυναμι¬ 
κού της Ιεράς Μητροπόλεως και η συνδρομή ικανών πνευ¬ 
ματικών ανθρώ-πων κληρικών και λαϊκών. 

2. Η ενίσχυση της λειτουργίας των Κατηχητικών Σχολεί¬ 
ων και Κύκλων Μελέτης της Αγίας Γ ραφής για όλες τις 
ηλικίες. 

3. Η διοργάνωση εορταστικών, πολιτιστικών, επιμορ¬ 
φωτικών και ψυχαγωγικών εκδηλώσεων (ομιλιών, διαλέ¬ 
ξεων, συζητήσεων, κινηματογραφικών προβολών, προ¬ 
βολών φωτεινών διαφανειών, θεατρικών παραστάσεων 
από μαθητές Κατηχητικών Σχολείων, συναυλιών, εκθέσε¬ 
ων βιβλίου κ.ά.). 

4. Η λειτουργία δανειστικής βιβλιοθήκης. 

5. Η διοργάνωση διενοριακών αθλητικών αγώνων. 

6. Η καλλιέργεια των κοινωνικών σχέσεων μεταξύ των 
πι-στών, στο πλαίσιο της εκκλησιαστικής ζωής με διοργά¬ 
νωση συναντήσεων και λειτουργία κυλικείου στους χώ¬ 
ρους του Ιδρύματος μετά το πέρας της Θείας Λειτουρ- 
γίας. 

7. Η λειτουργία «Νεανικού Κέντρου» για την πνευματική 
κατάρτιση και δημιουργία Βυζαντινής και Ευρωπαϊκής 
Χορωδίας, ομάδων αθλοπαιδιών, αναψυκτηρίου και χώ¬ 
ρου επιτραπέζιων παιχνιδιών. 

8. Οποιαδήποτε άλλη ενέργεια ισχύει αποφασίσει το Δι¬ 
οικητικό Συμβούλιο του Ιδρύματος. 

Άρθρο 4 

ΟΡΓΑΝΩΣΗ - ΔΙΟΙΚΗΣΗ - ΔΙΟΙΚΗΤΙΚΟ ΣΥΜΒΟΥΛΙΟ 

1. Το Ίδρυμα διοικείται από επταμελές Διοικητικό Συμ- 
βού-λιο που απαρτίζεται από: α) τον εκάστοτε Σεβασμιώ- 
τατο Μητροπολίτη Λαγκαδά, ως Πρόεδρο, β) τους εκά¬ 
στοτε Προϊσταμένους των δύο Ιερών Ναώντης πόλης του 
Λαγκαδά που ορίζονται από τον Σεβασμιώτατο Μητροπο¬ 
λίτη, γ) τέσσερα μέλη που κατοικούν στην πε-ρκρέρεια 
της Ιεράς Μητροπόλεως Λαγκαδά, διακρίνονται για το ή¬ 
θος, την πνευματική κατάρτηση και ωριμότητά τους, 
έχουν σχέση με τη ζωή της Εκκλησίας και ενδιαφέρονται 
για το έργο της Ιεράς Μητροπόλεως. 

2. Τα ως άνω τέσσερα τακτικά μέλη του Δ.Σ. (της παρα¬ 
γράφου 1γ του παρόντος άρθρου) διορίζονται από τον 
Σεβασμιώτατο Μητροπολίτη για μία τριετία. Επίσης από 
τον Σεβασμιώτατο Μητροπολίτη και για την αυτή τριετία 
διορίζονται δύο αναπληρωματικά μέλη που διαθέτουν τα 
προσόντα που αναφέρονται στην παράγραφο 1γ του πα¬ 
ρόντος άρθρου. Οι διορισθέντες δύνανται να επαναδιορι- 
σθούν. 

3. Μέλη του Δ.Σ. που δεν ανταποκρίνονται στα καθήκο- 
ντάτους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται και αντι¬ 
καθίστανται από τον Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Αντιπρόεδρο, 
τον Γραμματέα και τον Ταμία. Το αξίωμα των μελών του 
Δ.Σ. είναι τιμητικό και άμισθο. 

5. Ο ΠρόεδροςτουΔ.Σ. α) έχειτηνευθύνη όλωντωνεκ¬ 
δηλώσεων του Ιδρύματος και συντονίζει τα μέλη του Δ.Σ. 
προς υλοποίη-ση των σκοπών αυτού, β) εκπροσωπεί το 
Ίδρυμα ενώπιον κάθε διοικητικής, δικαστικής και εκκλη¬ 
σιαστικής αρχής και οποιαδήποτε άλλης αρχής και σε 
όλες του τις σχέσεις με άλλα ιδρύματα, οργανισμούς, νο¬ 
μικά πρόσωπα και φυσικά πρόσωπα, γ) λαμβάνει γνώση 
όλων των εισερχομένων και εξερχομένων εγγράφων του 
Ιδρύματος, συνυπογράφει με τον Γ ραμματέα όλη την αλ¬ 
ληλογραφία και συνυπογράφει με τον Ταμία τα οικονομι¬ 
κής φύσης έγγραφα, δ) συγκαλεί το Δ.Σ. σε συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων. 

6. Ο Αντιπρόεδρος του Δ.Σ. αναπληρώνει τον Πρόεδρο 
σε περίπτωση απουσίας ή κωλύματος σε όλες τις άνω αρ¬ 
μοδιότητες αυτού και ενεργεί κατόπιν εντολής του. 

7. Ο Γραμματέας τηρεί το Βιβλίο Πρωτοκόλλου του 
Ιδρύματος και συντάσσει όλα τα έγγραφα και την αλλη¬ 
λογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 
τηρεί το Βιβλίο Πρακτικών των Συνεδριάσεων του Δ.Σ. 
του Ιδρύματος, συνυπογράφει με τον Πρόεδρο τα εν λό¬ 
γω πρακτικά τα οποία συντάσσει και φυλάσσει τη σφρα¬ 
γίδα του Ιδρύματος. 

8. Ο Ταμίας τηρεί το Βιβλίο Ταμείου καθώς και τα δι¬ 
πλότυπα Γραμμάτια Εισπράξεων και Εντάλματα Πληρω¬ 
μών του Ιδρύματος, εισπράττει με διπλότυπα Γ ραμμάτια 
Εισπράξεων, κάθε έσοδο του Ιδρύματος, διενεργεί τις 
πληρωμές που αποφάσισε το Δ.Σ. βάσει διπλοτύπων 
Ενταλμάτων Πληρωμών, ευθύνεται για την φύλαξη των 
χρημάτων του Ιδρύματος τα οποία κατατίθενται σε μία 
από τις Τρά-πεζες που λειτουργούν στην πόλη του Λα¬ 
γκαδά στο όνομα του Ιδρύματος, διενεργεί καταθέσεις 
και αναλήψεις χρημάτων κατόπιν αποφάσεωςτου Δ.Σ. και 


γενικά διαχειρίζεται την περιουσία του Ιδρύματος. Επί¬ 
σης τηρείτο Βιβλίο Κτηματολογίου και το Βιβλίο Υλικού. 

Άρθρο 5 

ΟΡΓΑΝΩΣΗ - ΔΙΟΙΚΗΣΗ - ΔΙΟΙΚΗΤΙΚΟ ΣΥΜΒΟΥΛΙΟ 

1. Το Δ.Σ. συνέρχεταιτακτικά κατά μήνα και εκτάκτως ό¬ 
ταν παρίσταται ανάγκη, ύστερα από πρόσκληση του Προ¬ 
έδρου ή σε περίπτωση απουσίας ή κωλύματος αυτού, του 
Αντιπροέδρου. 

Το Δ.Σ. ευρίσκεται εν απαρτία όταν παρίσταται οπωσ- 
δή-ποτε ο Πρόεδρος ή, σε περίπτωση απουσίας ή κωλύ¬ 
ματος αυτού, ο Αντιπρόεδρος και τέσσερα (4) από τα μέ¬ 
λη του, οι δε αποφάσεις αυτού λαμβάνονται κατά πλειο- 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου. 

2. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: α) αποφασίζει για κάθε θέμα που 
αφορά στην εκπλήρωση των σκοπώντου Ιδρύματος, β) συ¬ 
νεργάζεται με το Μητροπολιτικό Συμβούλιο και τα Εκκλη¬ 
σιαστικά Συμβούλια των Ενοριών της περιφέρειας της Ιε¬ 
ράς Μητροπόλεως Λαγκαδά, με διάφορους πολιτιστικούς, 
επιστημονικούς και φιλανθρωπικούς συλλόγους, καθώς 
και με την τοπική αυτοδιοίκηση και τους τοπικούς φορείς 
για την προαγωγή και την επίτευξη των σκοπών του Ιδρύ¬ 
ματος, γ) μεριμνά για την εξεύρεση των αναγκαίων οικονο¬ 
μικών πόρων και για την ορθή, ομαλή και απρόσκοπτη λει¬ 
τουργία του Ιδρύματος, δ) καταρτίζει τον ετήσιο Προϋπο¬ 
λογισμό και Απολογισμό του Ιδρύματος τους ο-ποίους 
υποβάλλει για έγκριση στο Μητροπολιτικό Συμβούλιο, ε) 
δύναται να αποφασίζει, προς την κατεύθυνση της αρτιότε¬ 
ρης εκπλήρωσης των σκοπώντου Ιδρύματος, τη σύσταση 
Τομέων ή Τμημάτων Διακονίας, να καθορίζει τις αρμοδιό- 
τητές τους και την εν γένει λειτουργία τους και να διορίζει 
τους υπευθύνους και το προσωπικό τους, σε εθελοντική 
πάντοτε βάση, εκτιμώντας το ήθος, την πνευματική κατάρ¬ 
τιση και ωριμότητά τους και την προσφορά τους στο έργο 
της Εκκλησίας, στ) αποφασίζει για κάθε άλλο θέμα, το 
οποίο δεν προβλέπεται στον παρόντα Κανονισμό. 

Άρθρο 6 

ΤΗΡΟΥΜΕΝΑ ΒΙΒΛΙΑ 

Το Ίδρυμα έχει ιδία διαχείριση, τηρεί δε με την μέριμνα 
του Δ.Σ. τα Διαχειριστικά αυτού Βιβλία, σύμφωνα με το 
σύστημα τηρήσεως των λογιστικών βιβλίων των Εκκλη¬ 
σιαστικών Νομικών Προσώπων, θεωρημένα για κάθε νό¬ 
μιμη χρήση από την Ιερά Μητρόπολη Λαγκαδά, ήτοι: 1) Βι¬ 
βλίο Πρωτοκόλλου, 2) Βιβλίο ΠρακτικώντωνΣυνεδριάσε¬ 
ων του Δ.Σ., 3) Βιβλίο Ταμείου και Διπλότυπα Γ ραμμάτια 
Εισπράξεων και Εντάλματα Πληρωμών, τα οποία είναι 
εκτελεστέα εφόσον φέρουν απαραιτήτως την υπογραφή 
του Προέδρου και του Ταμία του Ιδρύματος, 4) Βιβλίο 
Κτηματολογίου, στο οποίο καταγράφεται όλη η ακίνητη 
περιουσία του Ιδρύματος, 5) Βιβλίο Υλικού, στο οποίο κα¬ 
ταγράφεται όλη η κινητή περιουσία του Ιδρύματος. 

Άρθρο 7 

ΠΟΡΟΙ ΤΟΥ ΙΔΡΥΜΑΤΟΣ 

Πόροι του Ιδρύματος είναι: 

α) Ετήσια επιχορήγηση αυτού έκτης Ιεράς Μητροπόλε¬ 
ως. 

β) Πρόσοδοι από την πραγματοποίηση διαφόρων εκδη- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


λώσεων του Ιδρύματος, λαχειοφόρων αγορών, εράνων 
νόμιμα διενεργουμένων, εκθέσεων κ.ά. 

γ) Δωρεές, κληρονομιές και κληροδοσίες κινητών και 
ακινήτων. 

δ) Εισφορές, σε είδος ή σε χρήμα, φίλων του Ιδρύμα¬ 
τος. 

ε) Π ρόσοδοι από την αξιοποίηση της κινητής καιτης ακί¬ 
νητης περιουσίας του Ιδρύματος. 

στ) Κρατικές επιχορηγήσεις, Κοινοτικές επιχορηγή¬ 
σεις, επιχορηγήσεις εκ μέρους της Νομαρχιακής ή Τοπι¬ 
κής Αυτοδιοίκησης, Οργανισμών και άλλων Νομικών Προ¬ 
σώπων Δημοσίου ή Ιδιωτικού Δικαίου, επιχορηγήσεις εκ 
μέρους φυσικών προσώπων και εν γένει κάθε νόμιμη επι¬ 
χορήγηση. 

ζ) Κάθε έσοδο, σύμφωνο με το Ορθόδοξο Χριστιανικό 
πνεύμα, που προέρχεται από κάθε είδους δραστηριότη¬ 
τες του Ιδρύματος και από κάθε νόμιμη πηγή. 

Άρθρο 8 

Διάθεση των πόρων 

1. Οι ανωτέρω πόροιτου Ιδρύματος διατίθενται κατόπιν 
αποφάσεωςτου Δ.Σ. αυτού: 

α) Για την αγορά του απαιτούμενου εξοπλισμού του 
Ιδρύματος. 

β) Γιατη λειτουργία Κατηχητικών Σχολείων, 
γ) Για την αντιμετώπιση των εξόδων λειτουργίας του 
Ιδρύματος και των ευρισκομένων σε αυτό κυλικείου και 
«Νεανικού Κέντρου». 

δ) Για την αγορά βιβλίων προς ενίσχυση της δανειστι¬ 
κής Βιβλιοθήκης, αλλά και για τη δωρεάν διάθεσή τους 
στους νέους της Ιερός Μητροπόλεως. 

ε) Γ ια τη διοργάνωση διαφόρων εορτών και εκδηλώσε¬ 
ων του Ιδρύματος, εκδρομών ψυχαχωγίας, δεξιώσεων 
κ.α., καθώς και για τη φιλοξενία ομιλητών και μελών χο¬ 
ρωδιών, ομάδων αθλοπαιδιών κ.α. 

στ) Γ ια την αγορά διαφόρων μουσικών και αθλητικών ορ¬ 
γάνων καθώς και αντικείμενων τεχνολογικού εξοπλισμού 
(ηλεκτρονικού υπολογιστή, φωτοτυπικού μηχανήματος κ.α.). 

ζ) Για την έκδοση διαφόρων απαραίτητων για τη λει¬ 
τουργία του Ιδρύματος εντύπων, 
η) Για την αμοιβή καθαρίστριας, 
θ) Γιατην κάλυψη κάθε άλλης δαπάνης που αποσκοπεί 
στην επίτευξη των σκοπών του Ιδρύματος και στην εύ¬ 
ρυθμη λειτουργία του. 

2. Το τυχόν χρηματικό πλεόνασμα από την οικονομική 
διαχείριση του Ιδρύματος, το οποίο υπερβαίνει το ποσό 
περί του οποίου αποφασίζει το Δ.Σ., κατατίθεται σε λογα¬ 
ριασμό Τραπέζης, από αυτές που λειτουργούν στην πόλη 
του Λαγκαδά, στο όνομα του Ιδρύματος. 

Άρθρο 9 

ΣΦΡΑΓΙΔΑ - ΤΕΛΙΚΕΣ ΔΙΑΤΑΞΕΙΣ 

Το Ίδρυμα έχει ιδία, κυκλική σφραγίδα που φέρει σε 
δύο επάλληλους κύκλους την επωνυμία του: στον εξωτε¬ 
ρικό κύκλο τις λέξεις «ΕΚΚΛΗΣΙΑΣΤΙΚΟΝ ΠΟΛΙΤΙΣΜΙΚΟΝ 
ΚΕΝΤΡΟΝ» και στον εσωτερικό κύκλο τις λέξεις «ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΛΑΓΚΑΔΑ». Στο δε κέντρο φέρει 
σταυρό. 

Άρθρο 10 

Το παρόν Ίδρυμα καταργείται με απόφαση της Ιερός Συ¬ 
νόδου κατόπιν αιτιολογημένης αποφάσεωςτου Δ.Σ. αυτού, 


για τη λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου, όταν δεν εκπληρώνει τις εκκλη- 
σιολογικές αυτού προϋποθέσεις και την αποστολή του, όταν 
παρεκκλίνει των σκοπών του ή όταν είναι πλέον ανέφικτη η 
λειτουργία του. Σε κάθε περίπτωση κατάργησης του Ιδρύ¬ 
ματος κάθε κινητό ή ακίνητο περιουσιακό αυτού στοιχείο, 
καθώς και κάθε δικαίωμα και αξίωση αυτού περιέρχεται στο 
Νομικό Πρόσωπο της Ιερός Μητροπόλεως Λαγκαδά. 

Άρθρο 11 

1. Ο παρών Κανονισμός ισχύει από της δημοσιεύσεως 
αυτού στην Εφημερίδα της Κυβερνήσεως και στο επίση¬ 
μο Δελτίο «ΕΚΚΛΗΣΙΑ» της Εκκλησίας της Ελλάδος. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η ψή¬ 
φος του Σεβασμιωτάτου Μητροπολίτου. 

Άρθρο 12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Λαγκαδά, το ύψος 
της οποίας δεν δύναται να προσδιορισθεί. 

Αθήνα, 28 Ιουνίου 2000 

Τ Ο Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύς 
ΐ Αρχιμ. Θεολόγος Αποστολίδης 

-Φ- 

Αριθ. ΥΠΠΟ/ΑΡΧ/Β1/Φ36/ΚΗΡ/26188/818 (3) 

Συμπληρωματική κήρυξη περιβάλλοντος χώρου του Με¬ 
γάλου Τεμένους (Τέμενος Μεζά ή Τζαμί Ισκεντέρ 
Μπέη) στα Γιαννιτσά Ν. Πέλλας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β7 
28.11.1991 και ΦΕΚ 17/Β /16.1.1992) για μεταβίβαση αρμο¬ 
διοτήτων Υπουργού και δικαιώματος υπογραφής «Με εντολή 
Υπουργού» στους Γ. Γραμματέα, Ειδικό Γραμματέα, Προϊ¬ 
σταμένους Δ/νσεων, Τμημάτων και Γραφείωντου ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την Υ.Α. Φ31/3330/311/20.4.1974 (ΦΕΚ 481/Β7 
8.5.1974) περί χαρακτηρισμού του Τεμένους Μεζά στα 
Γ ιαννιτσά Ν. Πέλλας ως ιστορικού διατηρητέου μνημείου. 

4. Την γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας, όπως διατυπώθηκε 
στην αριθμ.281/15.5.2000 συνεδρία του, αποφασίζουμε: 

Κηρύσσουμε τα όρια του οικοδομικού τετραγώνου, στο 
οποίο εντάσσεται το Μεγάλο Τέμενος («Τέμενος Μεζά» ή 
«Τζαμί Ισκεντέρ Μπέη») στα Γ ιαννιτσά Ν. Πέλλας, κηρυγ¬ 
μένο ιστορικό διατηρητέο μνημείο με την Υ.Α.Φ31/3330/ 
311/20.4.1974 (ΦΕΚ 481/Β78.5.1974), ως περιβάλλοντα 
χώρο αυτού. 

Η Απόφαση αυτή, η οποία δεν προκαλεί δαπάνη σε βά¬ 
ρος του κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 28 Ιουλίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

Αριθ. ΥΠΠΟ/ΑΡΧ/Β1/Φ26/ΚΗΡ/36302/1097 (4) 

Χαρακτηρισμός I. Ν. Ευαγγελισμού στο δήμο Αμφίσσης 
της επαρχίας Παρνασσίδος του νομού Φωκίδος ως 
κτιρίου χρήζοντας ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β7 

28.11.91 και ΦΕΚ 17/Β /16.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Τις διατάξειςτου Ν. 1469/1950 «Περίπροστασίας ει¬ 
δικής κατηγορίας οικοδομημάτων και έργων τέχνης, με¬ 
ταγενέστερων του 1830». 

4) Την γνωμοδότηση του Τοπικού Συμβουλίου Μνημεί¬ 
ων Στερεός Ελλάδος όπως διατυπώθηκε στην αριθμ. 
7/4.7.2000 συνεδρία του, αποφασίζουμε: 

Χαρακτηρίζουμε τον I. Ν. Ευαγγελισμού στο δήμο Αμ¬ 
φίσσης της επαρχίας Παρνασσίδος του νομού Φωκίδος, 
ως κτίριο χρήζον ειδικής κρατικής προστασίας, με περι¬ 
βάλλοντα χώρο το οικοδομικό τετράγωνο που ορίζεται, 
προς Α, από την οδό Γερογιάννη, προς Δ, από την πλατεία 
Μητροπόλεως, προς Β, από την ανώνυμη οδό 33, και 
προς Ν, απάτην οδό Μητροπόλεως. 

Ο ναός του Ευαγγελισμού βρίσκεται στο κέντρο της Άμ¬ 
φισσας και λειτουργεί ως ο μητροπολιτικός ναός της πό¬ 
λης. Σύμφωνα με επιγραφή, κτίστηκε κατά το χρονικό διά¬ 
στημα 1859-1869. Πρόκειται για σταυροειδή τρουλλαίο 
ναό, μεγάλων διαστάσεων, με δύο καμπαναριά ενσωμα¬ 
τωμένα στην πρόσοψη του, ο οποίος ανατολικά απολήγει 
σε τρεις ημιεξαγωνικές αψίδες. Είναι κτισμένος με λιθο¬ 
δομή που έχει καλυφθεί με επίχρισμα. Οι εσωτερικές επι¬ 
φάνειες του ναού καλύπτονται από τοιχογραφίες που έγι¬ 
ναν από το γνωστό ζωγράφο Σπύρο Παπαλουκά από το 
1927 ως το 1932. Το τέμπλο, ο επισκοπικός θρόνος, και ο 
άμβωνας είναι ξυλόγλυπτα. Ο ναός οικοδομήθηκε στη θέ¬ 
ση παλαιοχριστιανικής βασιλικής, από την οποία έχει δια¬ 
σωθεί, στο βόρειο εξωτερικό χώρο του ναού, το σταυρό- 
σχημο βαπτιστήριο με τμήμα ψηφιδωτού δαπέδου του. Ο 
ναός του Ευαγγελισμού στην Άμφισσα αποτελεί χαρα¬ 
κτηριστικό δείγμα της αρχιτεκτονικής του 19ου αιώνα. 

Από τις διατάξεις της απόφασης αυτής δεν προκύπτει 
δαπάνη για τον κρατικό προϋπολογισμό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Αυγούστου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1/Φ30/ΚΗΡ/29192/895 (5) 

Κήρυξη I. Ν. Αγ. Γεωργίου οικ. Κ. Δόλων κοιν Δόλων δή¬ 
μου Αβίας, Ν. Μεσσηνίας, ως ιστορικού διατηρητέου 
μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β7 


28.11.91 και ΦΕΚ 17/Β /16.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του α) Κ.Ν. 5351/32 «Περί Αρχαιοτήτων» 
β) Ν. 2039/92 (ΦΕΚ 61/Α713.4.92) Κύρωση για την προ¬ 
στασία της Αρχαιολογικής Κληρονομιάς. 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 5/30.5.2000 συνεδρία του, αποφασίζουμε: 

Χαρακτηρίζουμε τον I. Ν. Αγ. Γεωργίου κοιν Δόλων του 
Δήμου Αβίας Ν. Μεσσηνίας ως ιστορικό διατηρητέο μνη¬ 
μείο, με περιβάλλοντα χώρο προστασίας 100 μ. γύρω 
του. 

Πρόκειται για μονόχωρο ξυλόστεγο κεραμοσκεπή ναό 
με δίρριχτη στέγη και ημικυλινδρική αψίδα. Η τοιχοποιία 
του ναού αποτελείται από αργούς λίθους συνδετικού κο¬ 
νιάματος, και σποραδικά παρεμβαλλόμενα θραύσματα 
κεραμιδιών. 

Στο εσωτερικό ανατολικό άκρο του βόρειου τοίχου 
ανοίγεται η τοξωτή κόγχη της πρόθεσης. 

Από το τοιχογραφικό διάκοσμο του ναού, σώζονται η 
Πλατυτέρα στο τεταρτοσφαίριο της αψίδας και η αναπα¬ 
ράσταση της Άκρας Ταπείνωσης στην πρόθεση, έργα λαϊ¬ 
κής τέχνης των αρχών του 19ου αϊ. Στην ίδια εποχή χρο¬ 
νολογούνται και δύο δεσποτικές εικόνες του τέμπλου. 

Σύμφωνα με τα μορφολογικά χαρακτηριστικά, ο ναός 
ανήκει σε ομάδα εκκλησιαστικών μνημείων της περιοχής 
των οποίων η ανέγερση χρονολογικά τοποθετείται στην 
όψιμη προεπαναστατική περίοδο. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2000 

Με εντολή Υπουργού 
Ο Προϊστάμενος της Διεύθυνσης κ.α.α. 

ΑΡΙΣΤΕΑ ΚΑΒΒΑΔΙΑ 

-♦- 

Αριθ. ΥΠΠΟ/ΑΡΧ/Β1/Φ30/ΚΗΡ/29191/893 (6) 

Κήρυξη Παλιού Μύλου ιδιοκτησίας Γιαννόπουλου Δ. Δ. 

Νεοχωρίου, Δήμου Μελιγαλά επαρχίας Μεσσήνης, Ν. 

Μεσσηνίας, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) ΥΑ ΥΠΠΟ/ΓΝΟΣ/49095/30.10.1991 (ΦΕΚ 987/Β7 

28.11.91 και ΦΕΚ 17/Β716.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του α) Κ.Ν. 5351/32 «Περί Αρχαιοτήτων» 
β) Ν. 2039/92 (ΦΕΚ 61/Α713.4.92) Κύρωση για την προ¬ 
στασία της Αρχαιολογικής Κληρονομιάς. 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 5/30.5.2000 συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο, τον 
Παλαιό Μύλο ιδιοκτησίας Γιαννόπουλου διότι πρόκειται 

για ένα από τα λιγοστά δείγματα κοσμικής αρχιτεκτονικής 
στην ευρύτερη περιοχή του δήμου Μελιγαλά, που ανήκει 
χρονολογικά στην περίοδο της Τουρκοκρατίας. 

Είναι ορθογώνιας κάτοψης λιθόκτιστο ανωγοκάτωγο 
κτήριο, του οποίου το ισόγειο στεγάζεται με ημικυλινδρι- 
κό θόλο. 

Η τοιχοποιία του αποτελείται από αργούς λίθους συν¬ 
δεμένους με ισχυρό κονίαμα, ενώ σποραδικά παρεμβάλ¬ 
λονται κεραμίδια. Τόσο στο ισόγειο, όσο και στον όροφο 
ανοίγονται ορθογώνιες τουφεκότρυπες. 

Το κτίριο χρησίμευε ως Νερόμυλος. Από τα στοιχεία 
της λειτουργίας του σώζεται μόνο η νεροτριβή στη Δυτι¬ 
κή όψη και ελάχιστα κατάλοιπα του μυλαύλακου στα Δυ¬ 
τικά. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2000 

Με εντολή Υπουργού 
Ο Προϊστάμενος της Διεύθυνσηςκ.α.α. 

ΑΡΙΣΤΕΑ ΚΑΒΒΑΔΙΑ 

-Φ- 

Αριθ. ΥΠ ΠΟ/ΑΡΧ/Β1 /Φ26/ΚΗ Ρ/29389/900 (7) 

Κήρυξη I. Ν. Αγίου Φιλίππου στην οδό Αδριανού 19 στην 
Πλάκα δήμου Αθηναίων, ως κτηρίου χρήζοντας ειδι¬ 
κής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β7 
28.11.91 και ΦΕΚ 17/Β716.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του α) Κ.Ν. 5351/32 «Περί Αρχαιοτήτων» 
β) Ν. 2039/92 (ΦΕΚ 61/Α713.4.92) Κύρωση για την προ¬ 
στασία της Αρχαιολογικής Κληρονομιάς. 

3) Την γνωμοδότηση του Τοπικού Συμβουλίου Μνημεί¬ 
ων Στερεάς Ελλάδος, όπως διατυπώθηκε στην αριθμ. 
6/26.5.2000 συνεδρία του, αποφασίζουμε: 

Χαρακτηρίζουμετον I. Ν. Αγίου Φιλίππου ως κτήριο χρή- 
ζον ειδικής κρατικής προστασίας με περιβάλλοντα χώρο 
προστασίας τον κοινόχρηστο χώρο που τον περιβάλλει 
ανατολικά, δυτικά και βόρεια, και ο οποίος βρίσκεται την 
οδό Αδριανού 19 στην Πλάκα, Αθήνα. 

Πρόκειται για τρίκλιτη θολωτή βασιλική με υπερυψωμέ¬ 
νο το μεσαίο κλιτός. Τα πλάγια καλύπτονται με ημικυλιν- 
δρικές καμάρες που ανατολικά και δυτικά καταλήγουν σε 
τύποημιγωνίου. 

Στο δυτικό τμήμα του ναού υπάρχει γυναικωνίτης, ενώ 
στη νοτιοδυτική γωνία έχει ενσωματωθεί το κωδωνοστά¬ 
σιο του ναού. 

Εσωτερικά ο ναός είναι κατάγραφος με νεώτερες τοι¬ 
χογραφίες πολύ καλής τέχνης. Το τέμπλο του είναι ξύλι¬ 
νο με αξιόλογες εικόνες, λίγο μεταγενέστερες της χρο¬ 
νολογίας ανέγερσης του ναού, η οποία ανέρχεται στα 
1866. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2000 

Με εντολή Υπουργού 
Ο Προϊστάμενος της Διεύθυνσης κ.α.α. 

ΑΡΙΣΤΕΑ ΚΑΒΒΑΔΙΑ 

-Φ- 

Αριθ. ΥΠ ΠΟ/ΑΡΧ/Β 1 /Φ32/ΚΗ Ρ/20260/580 (8) 

Κήρυξη Ιερών ναών Αγ. Νικολάου του δήμου Σπερχειά- 
δος Ν. Φθιώτιδος, ως ιστορικών διατηρητέων μνημεί¬ 
ων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β7 
28.11.91 και ΦΕΚ 17/Β /16.1.92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων» 
σε συνδυασμό με τις διατάξεις του Ν. 1469/50 «Περί προ¬ 
στασίας ειδικής κατηγορίας οικοδομημάτων κ.λπ.». 

3) Την γνωμοδότηση του Τοπικού Συμβουλίου Μνημεί¬ 
ων Στερεάς Ελλάδος, όπως διατυπώθηκε στην αριθμ. 
4/31.3.2000 συνεδρία του, αποφασίζουμε: 

Χαρακτηρίζουμε ως ιστορικά διατηρητέα μνημεία τους 
I. Ναούς Αγ. Νικολάου, που βρίσκονται στη ΝΑ γωνία του 
λόφου του Αγίου Νικολάου του Δήμου Σπερχειάδας. 

Ο πρώτος ναός ήταν μεγάλη τρίκλιτη βασιλική με γυ- 
ναικωνίτη στη δυτική είσοδο. Η τοιχοποιία του αποτελεί- 
ται από μεγάλους πλατείς οπτόλιθους και επένδυση της 
πρόσοψης με λαξευτούς λίθους με κύφωση, που διαμορ¬ 
φώνουν τις προστάδες και τα ημικυκλικά τόξα που ενι- 
σχύονται από μεταλλικούς ελκυστήρες. Υπάρχουν κυμά¬ 
τια, γείσα δείγματα νεοκλασικής τέχνης και χρονολογεί¬ 
ται στα μέσα του 19ου αιώνα. Ο Ναός αυτός 
ανατινάχθηκε από τους Γερμανούς. 

Ο δεύτερος ναός είναι ένας μικρός μονόχωρος ναός με 
δύο στενές και μικρού ύψους εισόδους και δύο παράθυ¬ 
ρα, στη βόρεια πλευρά και στην ανατολική πλευρά ανοί¬ 
γεται ημικυκλική κόγχη, ενώ στο τύμπανο ψηλότερα ανοί¬ 
γεται ένας ημικυκλικός φεγγίτης. Ο ναός τοποθετείται 
στις αρχές του 19ου αιώνα. 

Κηρύσσεται επίσης το κωδωνοστάσιο του Ναού, που 
ανακατασκευάσθηκε το 1903. 

Η ζώνη προστασίας των μνημείων ορίζεται από τα οικο¬ 
δομικά τετράγωνα 65 και 65α, 69, 69α, 69β, 69γ, και 69δ 
και για τα τετράγωνα αυτά θα υπάρξει μείωση του ύψους 
των προς ανέγερση οικοδομών, έτσι ώστε ο υπό κήρυξη 
χώρος να έχει το περίβλεπτο. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2000 

Με εντολή Υπουργού 
Ο Προϊστάμενος της Διεύθυνσηςκ.α.α. 

ΑΡΙΣΤΕΑ ΚΑΒΒΑΔΙΑ 

Αριθ. 9853 (9) 

Σύσταση Νομικού Προσώπου με την επωνυμία « ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)»Δή¬ 
μου Αιθήκων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. - Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. - Την αριθμ. 22/2000 απόφαση του Δημοτικού Συμ¬ 
βουλίου Κόζιακα. 

3. - Τις διατάξεις του άρθρου 27 του Ν. 2081/92 κοίτης 
εγκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. - Συνίσταται Νομικό Πρόσωπο με την επωνυμία:« ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)»» 
ΔΗΜΟΥ ΑΙΟΗΚΩΝ στο Δήμο Αιθήκων Νομού Τρικάλων, 
με έδρα την Ελάτη. 

2. -Σκοπόςτου Νομικού Προσώπου που συνιστάται είναι: 
α. - Η πρόληψη βιολογικών και Κοινωνικών προβλημά¬ 
των των ηλικιωμένων, ώστε να παραμείνουν αυτόνομα, 
ισότιμα και ενεργά μέλη του κοινωνικού συνόλου. 

β. - Η έρευνα σχετικών θεμάτων με τους ηλικιωμένους, 
γ. - Η διαφώτιση των ειδικών φορέων σχετικά μετά προ¬ 
βλήματα και τις ανάγκες των ηλικιωμένων. 

δ. - Η παροχή ιατροκοινωνικής προστασίας στους ηλι¬ 
κιωμένους, ώστε τα άτομα αυτά να παραμείνουν στην οι¬ 
κογένεια . 

3. - Πόροι του Νομικού Προσώπου είναι: 

α. - Η ετήσια επιχορήγηση του Δήμου Αιθήκων ύψους 
500.000 δρχ. 

β. - η επιχορήγηση και κάθε άλλη παροχή του Κράτους 
είτε απευθείας προς το Νομικό Πρόσωπο, είτε προς το 
Δήμο Αιθήκων για το Νομικό πρόσωπο. 

γ. - Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. - Τα έσοδα από την συμβολική χρηματική συμμετοχή 
των μελών που έχουν ανάγκη προστασίας. 

ε. - οι εισπράξεις από τ’ αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ. - οι πρόσοδοι από την ίδια αυτού περιουσία, 
ζ. - Κάθε άλλη νόμιμη πρόσοδος . 

4. - Το Νομικό Πρόσωπο (ΚΑΠΗ) φέρει δική του σφρα¬ 
γίδα με την επωνυμία κυκλικά «ΕΛΛΗΝΙΚΗ ΔΗΜΟΚΡΑΤΙΑ» 
και στον εσωτερικό κύκλο «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)»» Δήμου Αιθήκων 
και στο εσωτερικό απεικονίζει ανδρόγυνο ηλικιωμένων 
στηριζόμενο σε βακτηρία. 

5. - Το Νομικό Πρόσωπο διοικείται από Διοικητικό Συμ¬ 
βούλιο το οποίο ορίζεται με απόφαση του Δημοτικού Συμ¬ 
βουλίου. 

6. - Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

7. - Από τις διατάξεις αυτής της απόφασης προκαλείται 
δαπάνη ύψους 500.000 δραχμών. Η παρούσα απόφαση 
να δημοσιευθεί στην Εφημερίδα της Κυβερνήσεως. 

Τρίκαλα, 7 Αυγούστου 2000 
Με εντολή Γ ενικού Γ ραμματέα Περιφέρειας 
Ο Διευθυντής Τοπικής Αυτοδιοίκησης & Διοίκησης 
ΒΑΣΙΛΕΙΟΣ ΤΣΑΤΣΑΓΙΑΣ 


Αριθ. 4392 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στην Βεργιώτη Νίκη του Δημητρίου. 

Ο ΝΟΜΑΡΧΗΣ ΒΟΙΩΤΙΑΣ 

Με την 4116/4.8.2000 απόφαση του Νομάρχη Βοιωτίας 
έχει χορηγηθεί στην Βεργιώτη Νίκη του Δημητρίου, άδεια 
ασκήσεως επαγγέλματος Κοινωνικού Λειτουργού. 

Λιβαδειά, 4 Αυγούστου 2000 

Ο Νομάρχης 
ΝΙΚΟΛΑΟΣ ΣΤΑΜΟΣ 

- ♦ - 

Αριθ. ΥΠ/4543 (11) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μπάρκα Αθανασία του Κωνσταντίνου. 

Ο ΝΟΜΑΡΧΗΣ ΠΡΕΒΕΖΑΣ 

Μετην 4543/10.8.2000 απόφαση του Νομάρχη Πρέβεζας 
έχει χορηγηθεί στην Μπάρκα Αθανασία του Κωνσταντίνου 
άδεια ασκήσεως επαγγέλματος Κοινωνικού Λειτουργού. 

Πρέβεζα, 11 Αυγούστου 2000 

Με εντολή Νομάρχη 
Ο Διευθυντής 
ΑΝΔΡΕΑΣ ΖΕΡΒΑΣ 

- ♦ - 

Αριθ. 7848 (12) 

Χορήγηση άδειας ασκήσεως επαγγέλματος Κοινωνικού 
Λειτουργού στονΤζανή Κωνσταντίνο του Αθανασίου. 

Ο ΝΟΜΑΡΧΗΣ ΤΡΙΚΑΛΩΝ 

Μετην 7848/8.8.2000 απόφαση του Νομάρχη Τρικάλων 
έχει χορηγηθεί στον Τζανή Κωνσταντίνο του Αθανασίου 
άδεια ασκήσεως επαγγέλματος Κοινωνικού Λειτουργού. 

Τρίκαλα, 8 Αυγούστου 2000 

Με εντολή Νομάρχη 
Ο Διευθυντής κ.α.α. 

ΑΡΕΤΗ ΑΝΑΓΝΩΣΤΙΑΔΟΥ - ΜΟΡΑΚΗ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στην Φ. 42046/5551/21.6.2000 απόφαση του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, που δημοσιεύθηκε στο ΦΕΚ 844/11.7.2000 τ. Β' επι- 
φέρεταιη πιο κάτω διόρθωση: Διορθώνεται ο αριθμός της 
απόφασης από το λανθασμένο «Φ. 42046/551/21/ 
21.6.2000» στο σωστό «Φ. 42046/5551/21.6.2000». 

(Από το Εθνικό Τυπογραφείο) 

-♦- 

(14) 

Στο ΦΕΚ 789/Β730.9.91 που δημοσιεύθηκε η απόφαση 
με την οποία χαρακτηρίστηκε ως διατηρητέο μνημείο το 
κτήριο στην οδό Λεωνίδου 71 στη Σπάρτη Λακωνίας διορ¬ 
θώνεται όπου αναφέρεται η νέα διεύθυνση στη σωστή 
«Λεωνίδου 63 στη Σπάρτη Ν. Λακωνίας». 

(Από το Υπουργείο Πολιτισμού) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νιν/νι.βΧ^τ 
Θ-ΓΠ3Π: ννθβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































